kardosdrur/scandi-wiki huggingface dataset:
Víctor Valdés

Víctor Valdés i Arribas (født 14. januar 1982 i L'Hospitalet de Llobregat, Spanien), er en spansk fodboldspiller, der tilbragte det meste af sin karriere hos FC Barcelona. Han var også tilknyttet Manchester United, Middlesbrough og Standard Liege.

Valdés er den mest succesfulde målmand i FC Barcelonas historie, med fire spanske mesterskaber, én Copa del Rey-titel og tre Champions League-titler. Han har været klubbens førstemålmand siden 2003-04.

Landshold 
Valdés spillede desuden 20 kampe for Spaniens landshold, som han debuterede for 3. juni 2010 i en venskabskamp mod Sydkorea. Han var efterfølgende en del af den spanske trup der blev verdensmestre ved VM i 2010 i Sydafrika. Ved hele turneringen var han dog reserve for førstevalget Iker Casillas.

Titler 
La Liga
 2005, 2006, 2009 og 2010 med FC Barcelona

Copa del Rey
 2009 med FC Barcelona

Supercopa de España
 2005, 2006, 2009 og 2010 med FC Barcelona

Champions League
 2006, 2009 og 2011 med FC Barcelona

UEFA Super Cup
 2009 med FC Barcelona

VM for klubhold
 2009 med FC Barcelona

 2012 med Spanien

VM
 2010 med Spanien

Referencer

Eksterne henvisninger 

Fodboldspillere fra Spanien
Fodboldspillere fra Catalonien
Fodboldspillere fra FC Barcelona
Fodboldspillere fra FC Barcelona B
Fodboldspillere fra Manchester United F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Verdensmestre i fodbold
Julianeholm (Sulsted Sogn)

Julianeholm  er dannet i 1852 af Severin C. N. Gleerup, som en afbygergård under Vang Hovedgård. Gården ligger i Sulsted Sogn, Kær Herred, Ålborg Amt, Aalborg Kommune.

Julianeholm Gods er på 122,5 hektar

Ejere af Julianeholm 

(1852-1880) Severin Christian Niels Gleerup
(1880-1916) Oktavius Duodecinus Hjorth
(1916-1920) Enke Fru Michaeline Jacobine Jacobsen gift Hjorth
(1920-1945) Anders Georg Hjorth
(1945) Else Toft Hjorth gift Stenild
(1945-1970) Christen Dubbro Stenild
(1970-) Anders Christen Hjorth Stenild

Ekstern henvisninger 

Anders Stenild

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Gode

Gode har flere betydninger:

 Gode (økonomi) – et produkt eller service, som øger nytten og kan sælges til en pris på et marked.
 Gode (præst) – en asatro præst
 Gode er et gammelt navn for halvøen Ø
RobinHus

RobinHus er en dansk ejendomsmæglervirksomhed, der blev stiftet i 1999 af Frederik Bruhn-Petersen og Torben Andersen. RobinHus startede som en internetvirksomhed med fokus på selv-salg, men har siden udviklet sig til en ejendomsmæglerkæde med selvstændige ejendomsmæglere.

Historie 
RobinHus blev stiftet i 1999 af cand.merc. Torben Andersen og cand.jur. Frederik Bruhn-Petersen, på baggrund af Andersens salg af en lejlighed, hvor et stort mæglersalær ansporede til starte en virksomhed som udnyttede den fremvoksende internettets muligheder. Virksomhedens oprindelige fokus gik på at hjælpe boligejere med at sælge deres bolig helt selv. Gradvist øgedes udbuddet af services dog, og begyndte at etablere en franchise-kæde af ejendomsmæglere, der kunne håndtere de praktiske, juridiske og økonomiske aspekter af handlen.

I 2005 vandt RobinHus E-handelsprisen i kategorien "Dommernes Darling" med begrundelsen: "Fordi de bliver ved at bryde normerne i en konservativ branche. Kræver mod af sig selv og sine kunder. Dommerne tror, netløsninger af denne banebrydende art har nøglen til nethandel- og service i fremtiden."

I november 2007 kom RobinHus i medierne i forbindelse med, at 14 af kædens mæglere opsagde deres kontrakter. De var utilfredse med, at de skulle betale 40 procent af overskuddet fra hvert salg til RobinHus. Gruppen af ejendomsmæglere påstod senere, at RobinHus nægtede dem adgang til data og e-mails samt misbrugte deres salgsopstillinger. Derfor politianmeldte ejendomsmæglerne efter eget udsagn RobinHus.

I dag består stadig af selvstændige franchise-mæglere (betegnet RobinHus-mæglere), i hele landet, men med hovedvægten i Hovedstadsregionen og på Sjælland. Kædekontoret er ligger på Frederiksberg.

RobinHus indgik i januar 2008 en alliance med ejendomsmæglerkæden EDC. I 2019 købte EDC den sidste tilbageværende stifter ud af RobinHus, således at kæden i dag ejes 100 pct. af EDC.

Koncept 
Ejendomsmæglerkæden adskiller sig fra andre ejendomsmæglere ved deres koncepter, der bstår af med-salg, hvorved sælgeren medvirker i salget ved at vise boligen frem. RobinHus mægleren står for resten og leverer bortset fra fremvisningen, en ydelse som traditionelle mæglere/kæder. Der anvendes primært elektronisk annoncering, og med lavere salær er kædens service er derfor typisk lavere end hos de traditionelle ejendomsmæglerkæder.

Ejendomme, der sælges via en RobinHus Mægler, vises på Dansk Ejendomsmæglerforenings hjemmeside Boligsiden.dk.

Referencer

Eksterne henvisninger 
 

Ejendomsmæglervirksomheder i Danmark
Danske virksomheder etableret i 1999
Virksomheder på Frederiksberg
Krødsherad

Krødsherad er en kommune i Viken fylke i Norge.
Kommunen ligger omkring den sydlige del af søen Krøderen ved afslutningen af Hallingdalen, og grænser til kommunerne Ringerike, Flå, Sigdal og Modum.

De fleste indbyggere bor i de to byer Krøderen og Noresund. En som kommer fra Krødsherad kaldes for krylling. Højeste punkt er Høgevarde der er 1.459 moh.

Økonomi 
Kommunen ligger 100 km fra Oslo, og med strandlinje til Krøderen og højfjeld som Norefjell byder kommunen på både sø, fjeld og fin natur ikke langt fra hovedstaden. Dette har skabt et stærkt turisterhverv. Kommunen led længe under en svag økonomi. Efter næsten 70 år med sammenhængende arbeiderpartistyre blev Olav Skinnes fra en tværpolitisk bygdeliste ordfører/borgmester efter sidste valg. Underskud er vendt til overskud, og ny optimisme præger kommunen.

 Museumsjernbanen Krøderbanen går fra Vikersund i Modum til Krøderen.

Eksterne henvisninger 

 Krødsherad kommune
 Norefjell Skisenter

Kommuner i Viken
Kommuner i Buskerud
Ny Vraa

Ny Vraa er dannet i 1812 af Hans Svanholm til Gammel Vraa. Gården ligger i Ajstrup Sogn i Aalborg Kommune. Hovedbygningen er opført i 1870.

I dag drives gården i forbindelse med produktion af pil. De seneste år har Ny Vraa udviklet sig til at være piledyrkernes totale samarbejdspartner i både ind- og udland med rådgivning, plantning, høst og afsætning samt salg af special maskiner og egne produkter. 

Ny Vraa har på sine marker ca. 90 forskellige kloner fordelt over 500 ha hvor de løbende selv eller i samarbejde med danske og udenlandske samarbejdspartnere vurderer deres fremtidige potentiale.

Ejere af Ny Vraa 

(1812) Hans Svanholm
(1812-1821) Thyge Thygesen
(1821-1824) S. Færch
(1824-1826) Den Danske Stat
(1826-1845) Forskellige Ejere
(1845-1859) Stark Schmidt
(1859-1896) C. Lorentzen
(1896-1902) Enke Fru Lorentzen
(1902-1917) P. J. Lorentzen
(1917-1947) Christian Larsen
(1947-1961) Niels Larsen (søn)
(1962-1971) Th. Jensen Bach
(1971-2000) Aage Bach (søn)
(2000-) Aage Bach / Henrik Bach (søn) / Anders Bach (hans bror)

Ekstern henvisninger 

Ny Vraa

Kilder 

J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Vester Skerninge Kirke

Vester Skerninge kirke er en traditionel dansk landsbykirke hvis historie kan føres tilbage til 1200-tallet.

Eksterne kilder og henvisninger 
 Officiel hjemmeside
 Fynshistorie.dk om Vester Skerninge Kirke 
 Vester Skerninge Kirke hos KortTilKirken.dk
 Vester Skerninge Kirke på danmarkskirker.natmus.dk (Danmarks Kirker, Nationalmuseet)

Kirker i Svendborg Kommune
Kirker i Fyens Stift
Kirker i Svendborg Amt
Vester Nejsig

Vester Nejsig er en gård der ligger i Øster Hassing Sogn, Kær Herred, Ålborg Amt, Hals Kommune. Den kendes tilbage til 1559 som  Nessj, og i 1664 som  Wester Neiszøe. Den nuværende hovedbygning er opført i 1875.

Vester Nejsig Gods er på 263,3 hektar med Hølund

Ejere af Vester Nejsig 

(1559-?) Gettrup Hovedgård
(1845-?) Jens Larsen
(1864-1891) Otto Frederik Ludvig Schiøtz
(1891-1896) Cecilie Marie Ammnitzbøll gift Schiøtz
(1896-1945) Anders Christian Pedersen
(1945-1977) Helmer Mellergaard Pedersen (søn)
(1977-1985) Helmer Mellergaard Pedersen / Carl Christian Mellergaard Pedersen (søn)
(1985-) Carl Christian Mellergaard Pedersen

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Live at the Fillmore

Live at the Fillmore er et dobbelt livealbum indspillet af Derek and the Dominos med Eric Clapton på guitar over to koncerter i Fillmore East i oktober 1970. Albummet blev oprindeligt udgivet i 1971 (som "In Concert") og blev genudgivet på CD i 1994.

Trackliste original udgivelse 
 Why does love has to be so sad
 Got to get better in a little while
 Let it rain
 Presence of the lord
 Tell the truth
 Bottle of red wine
 Roll it over
 Blues Power
 Have you ever loved a woman

Trackliste CD-udgivelse 
 Got To Get Better In A Little While" (Eric Clapton) -13:52
 Why Does Love Got To Be So Sad? (Eric Clapton/Bobby Whitlock) -14:49
 Key To The Highway(Charles Segar/Big Bill Broonzy) -6:25
 Blues Power (Eric Clapton/Leon Russell) -10:31
 Have You Ever Loved A Woman (Billy Myles Cover) -8:16
 Bottle Of Red Wine (Eric Clapton/Bonnie Bramlett) -5:34
 Tell The Truth (Eric Clapton/Bobby Whitlock) -11:04
 Nobody Knows You When You're Down And Out (Jimmie Cox) -5:33
 Roll It Over (Eric Clapton/Bobby Whitlock) -6:40
 Presence Of The Lord (Eric Clapton) -6:16
 Little Wing (Jimi Hendrix) -6:13
 Let It Rain (Eric Clapton/Bonnie Bramlett) -18:19
 Crossroads (Robert Johnson, arr. Eric Clapton) -8:29

Medvirkende 
Eric Clapton, Guitar og vokal
Bobby Whitlock, piano og keybords
Carl Radle, bas
Jim Gordon, trommer

Livealbum fra 1971
Dobbeltalbum
Eric Clapton-album
M2 Bradley

M2 Bradley er en amerikansk amfibisk pansret mandskabsvogn produceret af BAE Systems Land and Armaments (tidligere United Defense, oprindeligt Ford Motor Company). Køretøjet er opkaldt efter den amerikanske general Omar Bradley fra 2. verdenskrig.

De første vogne blev leveret i 1981 og er i dag i tjeneste i den saudiske og den amerikanske hær.

M2 Bradley findes også i en speciel udgave til kavaleriet, kaldet M3 Bradley.

M2 Bradleys mission på slagmarken er at transportere infanteri, levere dækningsild for afsatte tropper og bekæmpe fjendtlige kampvogne eller pansrede mandskabsvogne. M2 Bradley har et mandskab på tre: en vognkommandør, en skytte og en kører og kan endvidere medbringe 6 fuldt udstyrede soldater. M2 Bradley kan også udføre opklaringsmissioner med mandskab på tre og to spejdere.

Pansrede mandskabsvogne
United States Army
Mellem Nejsig

Mellem Nejsig ligger i Øster Hassing Sogn, Kær Herred, Ålborg Amt, Hals Kommune. Hovedbygningen er opført i 1836

Mellem Nejsig Gods er på 153 hektar med Knoldgård

Ejere af Mellem Nejsig 

 (1836-1866) Forskellige Ejere
 (1866-1880) Søren Christensen
 (1880-1895) Jens Andersen
 (1895-1902) Enke Fru Andersen
 (1902-1906) Otto L. Eriksen
 (1906-1936) Enke Fru Christine Eriksen
 (1936-1986) Slægten Eriksen
 (1986-) Søren Peter Eriksen

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Eric Clapton's Rainbow Concert

Eric Clapton's Rainbow Concert er et live-album optaget på Londons Rainbow Theatre den 13. januar 1973 og udgivet samme år. Koncerten var arrangeret af Pete Townshend og markerede Eric Claptons come-back efter de i 1971 afspillede koncerter kaldet The Concert for Bangladesh. I året efter Rainbow-koncerten kom Clapton sig fra sit heroinmisbrug og indspillede albummet 461 Ocean Boulevard.

Den 13. januar 1995 udkom en revideret udgave af albummet i anledningen af koncertens 22-års jubilæum. Desuden udkom ved det 25. jubilæum en bootleg-version.

Medvirkende 
 Eric Clapton – lead guitar og vokal
 Pete Townshend – guitar og vokal
 Ronnie Wood – guitar og vokal
 Ric Grech – basguitar
 Steve Winwood – keyboard og vokal
 Jim Capaldi – trommer
 Jimmy Karstein – trommer
 Rebop Kwaku Baah – percussion

Spor 
 Layla
 Badge
 Blues power
 Roll it over
 Little Wing
 Bottele of red wine
 After midnight
 Bell Bottom blues
 Presence of the lord
 Tell the truth
 Pearly queen
 Key to the highway
 Let it rain
 Crossroads

Livealbum fra 1973
Eric Clapton-album
Øster Nejsig

Øster Nejsig er en herregård der ligger i Øster Hassing Sogn, Kær Herred, Hals Kommune. Øster Nejsig Gods er på 211 hektar med Øster Langtved og Kærvang.

Ejere af Øster Nejsig 
(1857-1902) Lars Jensen
(1902-1924) Niels Larsen 
(1924-1935) Enkefru Hansine Thomine Larsen
(1935-1985) Slægten Larsen
(1985-2007) Niels Nejsig Larsen 
(2007-) Hans Peter Rokkjær

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Hallingdal

Hallingdalen er et af de store dalstrøg på Østlandet i Norge, og går gennem de nordlige dele af Viken fylke. I dalen løber  Hallingdalselven.

Hallingdal er en økonomisk og kulturel region som omfatter kommunerne Flå, Nes, Gol, Hemsedal, Ål og Hol og har omkring 20.000 indbyggere. Mange turister besøger hvert år det naturskønne område og dets byer Geilo, Sundre, Gol og  Nesbyen. Gennem Hallingdalen løber den norske rigsvej 7.

Regionen Hallingdal har ældgamle rødder og kan siges at have været en del af Vestlandet i oldtiden: Den hørte fra begyndelsen til Gulatinget og var en del af Stavanger bispedømme. Senere kom den ind under Oslo lagdømme, og 1631 blev den en del af Oslo bispedømme. Først fra da af kan Hallingdal siges at være en del af Østlandet.

Det højeste  punkt i de fjelde som omgiver dalen er på 1.933 meter: Hallingskarvet. Andre toppe er Reineskarvet (1.789 m) samt Skogshorn (1.728 m).
Det er i Hallingdal mange hytteområder, nær de store skianlæg.

Eksterne henvisninger

Vikens geografi
Ål (Norge)
Flå
Nes
Gol
Hol
Dale i Norge
RU

RU har flere betydninger.

 Radikal Ungdom – Det Radikale Venstres officielle ungdomsorganisation
 Rød Ungdom – en nedlagt, dansk, revolutionær socialistisk ungdomsorganisation
 .ru – et nationalt topdomæne der er reserveret til Rusland
 RU – ISO 3166-1 kode for Rusland
 ru – ISO 639-1 kode for russisk
 RU – nummerplade kode for Burundi

Se også
 Ruthenium – et grundstof med symbolet Ru
 Endoplasmatisk reticulum – indeles i ru- og glat endoplasmatisk reticulum
Aleksandr Kersjakov

Aleksandr Anatoljevitj Kersjakov (Russisk: Александр Анатольевич Кержаков) (født 27. november 1982 i Kingisepp) er en russisk tidligere fodboldspiller. Han spillede en årrække for FC Zenit og for landsholdsspiller for Rusland.

Kersjakov spillede desuden for Sevilla FC i Spanien, for FC Zürich samt for en anden russisk klub, FK Dynamo Moskva.

Hæder

Klub 
Zenit Saint Petersburg
 Ruslands førstedivision: 2010, 2011–12, 2014–15
 Ruslands Cup-turnering: 2009–10
 Russiske Super Cup: 2011, 2015
 Russiske Premier League Cup: 2003

Sevilla
 UEFA Cup: 2006–07
 Copa del Rey: 2006–07
 Supercopa de España: 2007

FC Zürich
 Schweiziske Cup-turnering: 2015–16

Individuel 
 Ruslands førstedivision i fodbold top scorer: 2004

Eksterne henvisninger 

Fodboldspillere fra Rusland
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra Zenit Skt. Petersborg
Nørre Rottrup

Nørre Rottrup er en herregård der ligger i Ulsted Sogn, i det tidligere Kær Herred, Ålborg Amt, Hals Kommune, nu Aalborg Kommune. Hovedbygningen er opført i 1840

Nørre Rottrup Gods er på 201,5 hektar

Ejere af Nørre Rottrup 

(1840-1855) F. Hanche
(1855-1881) Lars Jensen nr.1
(1881-1918) Jens Jensen nr.1
(1918-1948) Lars Jensen nr.2
(1948-1988) Jens Jensen nr.2
(1988-2018)Lars Jensen nr.3
(2018)Morten Petersen.

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Farsø Sygehus

Aalborg Universitetshospital, Farsø – tidligere Farsø Sygehus – blev åbnet i Farsø i 1894.

Faciliteter 
Sygehuset er i dag specialiseret i ortopædkirurgi. Det opererer skuldre, albuer og rygge samt udskifter knæ og hofter. Der er anæstesifunktion, sterilcentral og sengeafsnit med plads til 24 patienter, fordelt på 16 sengestuer. Dertil kommer ortopædkirurgisk ambulatorium, rygambulatorium og fysio/ergoterapi. Øvrige faciliteter:
 skadestue
 medicinsk dagafsnit, der behandler fx diabetes, mave-tarmsygdomme og mildere hjertetilfælde
 klinisk biokemisk ambulatorium, der tager blodprøver og EKG samt foretager knoglemineralscanning
 palliativt afsnit, der foretager smertelindring på især kræftpatienter

Historie 
Befolkningsudviklingen i sidste halvdel af 1800-tallet og loven fra 1892 om vederlagsfri behandling af folk, som blev ramt af en af datidens frygtede epidemi-sygdomme, skabte behovet for et sygehus i Farsø. Amtsrådet besluttede, at arkitekterne Momme og Olsen fra København skulle lave de nødvendige tegninger. 15. august 1893 blev opførelsen af sygehuset udbudt i licitation.

1. november 1894 blev Farsø Sygehus åbnet for modtagelse af patienter. Byggeriet omfattede ud over selve sygehuset et epidemihus, et udhus og et tørvehus. Der var plads til 8-10 patienter i selve sygehuset, fordelt på 3-, 2- og 1-sengsstuer. Dertil kom en celle til anbringelse af en sindssyg, en operationsstue, kontorer mv.

Efter tilbygninger i 1915, 1923, 1937-1938 – hvor de to gamle bygninger blev forbundet – 1971 og 1993 havde sygehuset ved sit 100 års jubilæum 80 medicinske sengepladser, 32 kirurgiske sengepladser og 4 barselssenge med vuggepladser. Der var 6.500 årlige indlæggelser med 38.500 sengedage, og der blev udført 7.100 ambulante behandlinger.

En del af sygehuset blev i 2011 bygget om til lejligheder, men hele det sammenhængende kompleks syd for Højgårdsvej udnyttes af hospitalet.

Lokal støtte 
Ved sin død efterlod en borger fra lokalområdet i november 2016 1 mio. kr. til sygehuset.

Noter

Eksterne kilder/henvisninger 
 Aalborg Universitetshospital, Farsø 
 Stenoselskabet: Farsø Sygehus' historie 

Sygehuse i Region Nordjylland
Sygehus
Portal (computerspil)

Portal er et 3D single-player puslespil fra Valve, der er et ud af fem spil inkluderet i The Orange Box (som udover Portal indholder Half-Life 2, Half-Life 2: Episode One, Half-Life 2: Episode Two og Team Fortress 2). Pakken blev udgivet internationalt den 10. oktober 2007 via Steam.

Gameplay 
Gameplayet er omkring Aperture Science Handheld Portal Device (forkortet ASHPD), en håndholdt enhed, der kan skabe portaler, hvilket tillader øjeblikkelig transport og en visuel og fysisk forbindelse mellem ethvert af to forskellige placeringer i et 3D rum. Portaler er begrænset til horisontale og vertikale planer, men hvis to sammenkoblede portaler er på to forskellige planer, kan der opstå bizzare vridninger i geometri og tyngdekraft, såsom hvis spilleren går gennem en portal på væggen og "falder" op af gulvet flere meter væk fra, hvor spilleren startede. Kun to portaler må åbnes ad gangen. Hvis en ny portal bliver dannet, erstatter den, den tidligere portal af samme farve. Enheden fungerer også som en mindre kraftig udgave af Half-Life 2s gravity gun, der kan tage fat i og holde objekter, selvom det ikke er muligt at "kaste" objekter som gravity gun kan.

Historien 
I Portal kontrollerer spilleren en test deltager i Aperture Science Enrichment Centeret. Ved at bruge "ASHPD'en", kan spilleren udføre en række tests, så som at lave en portal til at vælte et maskingeværstårn og andre objekter eller at bevæge sig til et førhen unåeligt område. Guidet af en elektronisk kvindestemme, der både er komisk og truende, må spilleren enten udføre disse opgaver, eller fejle testen. Fejl eller nægtelse af en test resulterer i døden.

Se også 
 The Orange Box
 Half-Life 2
 Half-Life 2: Episode Two
 Portal 2

Referencer

Eksterne henvisninger 
 

 Officielt Half-Life 2: Episode Two website 

Computerspil fra 2007
Half-Life
Valve Corporation
First-person shooter
PlayStation 3-spil
Windows-spil
Xbox 360-spil
Linux-spil
Bürstner

Bürstner er en tysk producent af fritidskøretøjer, både campingvogne, autocampere og mobilhomes. Bürstner har siden 1998 været ejet af tyske Hymer AG. Hovedfabrikken ligger på havnen i Kehl ved Strasbourg tæt ved den fransk-tyske grænse.

Historie 
1924 Jakob Bürstner starter et snedkerværksted.
1926 Gerard Bürstner fødes. 
1950 Gerard Bürstner overtager driften af familievirksomheden. 
1957 Bürstner tager patent på en kombineret vare- og campinganhænger. 
1958 Produktionen af Bürstner campingvogne startede.
1968 Snedkerværkstedet brænder ned til grunden. I den genopbyggede fabrik bygger der nu kun campingvogne.
1973 Firmaet "Bürstner GmbH" grundlægges.
1975 De første modeller importeres til Danmark.
1976 Udvidelse af produktionskapaciteten gennem køb af bygninger og faciliteter i Wissembourg i Frankrig.
1985 Bürstner bliver Europas største producent med en årsproduktion på 17.000 campingvogne. 
1986 Den første Bürstner autocamper forlader fabrikken. 
1995 Alt tysk produktionskapacitet samles ved havneområdet i Kehl.
1998 Bürstner opkøbes af Hymer og bliver en del af Hymer AG (ikke at forveksle med Hymer Group). 
2008 Bürstner holder 50 års jubilæum. 
2009 Bürstner introducerer Averso Plus, en campingvogn med en sænkeseng som hænger over siddegruppen oppe under loftet.

Produktsortiment 

 Campingvogne i 6 serier:
 Premio 
 Averso 
 Averso Fifty 
 Averso Plus 
 Belcanto
 Trecento

Campingvognene forhandles i Danmark af 16 forhandlere, primært fra Caravan Ringen.

 Autocampere i 8 serier:
 Alkovemodeller 
 Argos 
 Argos Plus
 Delintegrerede modeller 
 Travel Van 
 Nexxo 
 Solano 
 Ixeo 
 Ixeo Time 
 Ixeo Plus 
 Helintegrerede 
 Viseo 
 Aviano
 Elegance

Autocamperne forhandles i Danmark af Vendelbo Vans.

Referencer 
Bürstner GmbH, Weststraße 33, 77694 Kehl: http://www.buerstner.com/de/unternehmen/historie.html 
Bjørn Lahus: http://www.bilsportogcaravan.com/  
Campingbranchens årbøger 1968 – 2006.

Køretøjsproducenter fra Tyskland
Blumøller

A/S Blumøller var en dansk producent og distributør af produkter til rengøring og personlig pleje. Virksomheden blev i 2008 solgt til dagligvaregiganten Sara Lee og i 2010 solgt til Unilever, som driver den resterende del af aktiverne gennem Unilever Danmark. I 2008 omsatte selskabet for 650 mio. kr. Virksomheden havde hovedsæde i Middelfart og produktion i Odense. Samlet beskæftigede Blumøller ca. 150 ansatte (2005).

Historie 
Nicolai Niemann Blumensaadt grundlagde i 1835 en lille sæbefabrik med tilhørende butik i Odense. Efter 2. verdenskrig blev produktionen udvidet til at omfatte vaskemidler, og fra 1950'erne lanceredes flere mærkevarer, der efterfølgende kom til at spille en væsentlig rolle for selskabet. I 1957 fusionerede N. N. Blumensaadt med en anden sæbefabrik, H. C. Møllers Eftf., og det nye selskabet fik navnet A/S Blumøller.

I 1965 sendtes vaskemidlet Bio-Tex på gaden, hvilket medførte stor vækst for virksomheden. Produktet er den dag i dag et af de mest populære. Samme år blev virksomheden opkøbt af den hollandskejede Akzo-koncern. Porteføljen af mærkevarer blev i 1970 udvidet med Finitex (skyllemiddel), Probat (gulvrens), Closan (toiletrens) og Neutral (vaskemidler og personlig pleje). Sidstnævnte, som er en serie uden parfume, udvikles i samarbejde med Astma-Allergi Forbundet. Endelig blev tandpasta-mærket Zendium lanceret i 1980.

Akzo-koncernen solgte i 1987 hele sin konsumentdivision, herunder Blumøller, til den amerikanske dagligvarekoncern Sara Lee Corporation. Efter overtagelsen lancerede Blumøller flere af Sara Lees andre mærker – Sanex (personlig pleje), Kiwi (skopleje) og Ambi-Pur (luftfriskere).

Markedsandele 
Ifølge AC Nielsen/AIMs MAT-indeks pr. marts 2008 var Blumøller markedsledende på virksomhedens fire hovedområder:
 Vaskemidler (bl.a. Bio-Tex, Persil, Finitex og Neutral): 40,6 procent
 Toiletmidler og luftfriskere (Closan og Ambi-Pur): 44,4 procent
 Mundhygiejne (Zendium): 26,5 procent
 Personlig pleje (bl.a Williams, Neutral og Sanex): 15,3 procent

Eksterne henvisninger 
Neutral.dk
Sanex.dk
Zendium.dk 

Tidligere fremstillingsvirksomheder i Danmark
Danske virksomheder etableret i 1835
Ophørt i 2010
Kosmetikvirksomheder i Danmark
Reje

Ordet reje har taksonomisk flere betydninger:
Ægte reje
Dendrobranchiata

Se også 
Damrokker – ligner rejer, men er det ikke.